 Wasiirka Duulist iyo hawada Farxaan Aadan Haybe oo ka hadlay munaasibada xadhiga lagaga jarayey labadan Goobood ayaa sheegay inay ka mid tahay himilooyinkoodii qayb ka mid ah oo u hirgalay, isaga oo arrimahaasi ka hadlayana waxa uu yidhi ILAAHEY ayaa ugu horeyn mahad leh, sharaf weyn iyo farxad ayey maanta noo tahay inaynu barnaamijkan ku daah furno muhiimada uu u leeyhayna madaarka aynu ognahay inaga oo odhan karayna sidii masuuliyiinta hore sheegeen madaarku waxa uu la jaanqaadi karaa madaarada aduunku sida ay u shaqeeyaan waa qayb ka mid ah in la kordhiyo oo la tayeeyo amniga madaarka iyo in lala socdo oo la dhiirigaliyo dadka inoo imanayaa si ay u noqoto meel la aamini karayo amnigeeda, waxa ay ka mid tahay uun dedaalada la waday ee loogu talo galay in la tayeeyo hab u socodka gaadiidka galaya madaarka waayo waa aynu ognnahay mandaqada aynu ku noolnahay khatarta amni ee ka jirta , waan u mahadcelinayaa runtii Shirkadaha SRM iyo masuuliyiinta kale, waxaanay ka mid tahay himilooyinka aanu lahayn inaanu gaadhno oo ay tani ka mid ahayd, waxaanan filayaa inay fududayso hawshii ciidanka boolisku muraayada gaadhiga hoosteeda ku eegayeen ee wakhtiga badan ka qaadanaysay, shandada madaarka Hargeysa ka dhoofta waxa ay toos uga degtaa garoomada caalamiga ah iyada oo baadhisteeda lagu kalsoon yahay. 